Na temelju članka 31. Zakona o koncesijama („Narodne novine“ broj 69/17) i članka 46. Statuta Općine Šodolovci („službeni glasnik Općine Šodolovci“ broj 3/09, 2/13 i 7/16) Općinski načelnik Općine Šodolovci dana 28. studenoga 2017. godine donosi

**ODLUKU**

**o početku postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci objavom Obavijesti o namjeri davanja koncesiej**

**I**

Općina Šodolovci donosi pisanu Odluku o početku postupka davanja koncesije za obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci.

**II**

Podaci o davatelju koncesije:

Općina Šodolovci, Ive Andrića 3, Šodolovci, 31216 Antunovac, OIB 62765405304, tel.: 031/296-083, fax.: 031/296-082, e-mail: [opcina-sodolovci@os.t-com.hr](mailto:opcina-sodolovci@os.t-com.hr) .

**III**

Odgovorna osoba Davatelja koncesije je Općinski načelnik Općine Šodolovci, dipl. ing. Mile Zlokapa.

**IV**

Vrsta i Predmet koncesije:

Koncesija za javne usluge.

Predmet koncesije je obavljanje javne usluge prikupljanja, odvoza i zbrinjavanja miješanog komunalnog otpada s područja Općine Šodolovci (naselja Ada, Koprivna, Palača, Paulin Dvor, Petrova Slatina, Silaš i Šodolovci).

**V**

Procijenjena vrijednost koncesije iznosi 1.100.000,00 kuna (jedanmilijunistotinutisuća kuna) (iznos bez PDV-a).

**VI**

Rok:

Koncesija se daje na rok od pet (5) godina.

**VII**

Postupak davanja koncesije (za koncesije procijenjene vrijednost ispod EU pragova) provest će se objavom Obavijesti o namjeri davanja koncesije u elektroničkom oglasniku javne nabave.

**VIII**

Ova Odluka stupa na snagu danom donošenja.

KLASA: 363-02/17-01/8

URBROJ: 2121/11-17-7

Šodolovci, 28. studenoga 2017. OPĆINSKI NAČELNIK:

Dipl. ing. Mile Zlokapa